
Evel yn Wever- Croes 


PROME MINISTER 


Prome Minister Evelyn Wever-Croes a reuni cu e directora 
nobo di Departamento di Relacion Exterior di Aruba, Directie 
Buitenlandse Betrekking (DBB), sefiora Jocelyne Croes. 
Manera ta conoci, e departamento aki ta maneha tur e 
relacionnan cu Aruba tin cu paisnan, organisacionnan y 
institutonan internacional. A traves di Ministerio di Buitenlandse 
Zaken di Hulanda tambe tin bon relacion cu Nacionnan Uni, 
Union Europeo, y otro institutonan. 


Prome Minister a indica cu actualmente e departamento di DBB 
ta confrontando varios reto incluyendo e reorganisacion cu 
mester wordo finalisa dentro di poco como tambe e scarcedad 
di personal. Gobierno tabata wardando pa un director nobo pa 
asina haya su vision pa cu e reorganisacion di e departamento, 
pa asina por keda cla cu ne. Pa loke ta e scarcedad di personal, 
Gobierno hunto cu DBB ta trahando riba un solucion. 


"E reunion a bay bon y tabata uno positivo, na unda cu a haci 
palabracionnan pa hunto traha riba solucionnan concreto pa 
asina haci e departamento DBB mas fuerte pa asina tambe 
fortalece e relacionnan cu exterior mas ainda," Prome Minister 
a expresa. 

Prome Minister Evelyn Wever-Croes: 
En conexion cu e condicionnan cu Hulanda a pone pa Aruba por a 
ricibi sosten di likides durante pandemia di COVID-19: 


ARUBA Y HULANDA LO SIGUI NA MESA PA 
YEGA NA UN CONCLUSION DI NEGOCIACION 
CU TA DEN MIHO INTERES DI PAIS ARUBA 


Manera ta conoci durante e pandemia di Covid-19 na 2020 y a 
base di articulo 36 di Statuut cu ta promove solidarismo entre 
paisnan den Reino, Hulanda a bay di acuerdo pa sostene 
Aruba cu un suma di 916 miyon florin pa atende cu crisis cu a 
resulta door di e pandemia mundial di COVID-19. E prestamo 
aki a wordo uza pa por a atende cu e crisis di salud, pa duna 
subsidio di salario pa yuda esnan cu ta trahando no perde nan 
entrada, pa bin cu FASE pa esnan cu a perde trabou, pa crea 
paketenan di cuminda pa esnan cu no tabatin, y pa brinda 
sosten financiero na negoshinan chikito y mediano. Mirando 
cu e debe aki lo madura na oktober 2023, Aruba y Hulanda lo 
mester yega na un acuerdo pa mira con lo refinancia e debe 
aki. 


Durante bishita di Prome Minister Evelyn Wever-Croes y 
Minister di Finansas Xiomara Maduro na Hulanda na april 
ultimo, Hulanda a confirma di lo cumpli cu e palabracion ya 
haci pa refinancia e debe aki cu Aruba. Pa yega na un miho 
solucion pa cu e refinanciamento di e debe aki, Aruba y Hulanda 
ta sigui na mesa. Na e momento aki tin dos opcion riba mesa. 


E prome opcion cu tin riba mesa ta cu Hulanda lo fia Aruba 
e placa di mes manera cu si Aruba lo a presta e placa aki 
riba mercado internacional. Pa cu esaki, e debe lo core cu un 
interes di entre 6-8 porciento y lo mester wordo paga den 20 
aña. E di dos opcion cu interes mas abou, di mas o menos un 
3.5 porciento, cu un temporada di pago di 20 aña, Hulanda a 
condiciona esaki na un ley nobo di supervision financiero. Ta 
trata aki di un ley di Reino cu lo wordo stipula finalmente door 
di Conseho di Reino na Hulanda. 


Parlamento di Aruba no lo tin envolvimento mas asina cu 
e ley wordo aproba. E ciudadano di Aruba asina no lo tin 
representacion democratico ora ta trata decisionnan cu ta 
regarda nan door di e ley di Reino aki. Importante pa bisa ta 
cu Hulanda a nenga dispensacion di debe, y a indica cu esaki 
no ta un opcion. Pa Aruba, e punto di salida ta, cu si Hulanda 
kier tin e supervision financiero den un ley di Reino, e ora 
mescos cu Corsou y Sint Maarten lo mester trata e tema di 
dispensacion ya cu e pueblo di Aruba no por compronde dicon 
Hulanda ta dispensa various otro pais nan debe, pero Aruba 
no. Pa cu e punto aki, lo sigui na mesa te ora yega na e miho 
decision pa pais Aruba. 


Hulanda kier pa e supervision financiero wordo regla den un 
ley di Reino 

Hulanda kier pa e supervision financiero wordo regla den un 
ley di Reino mescos Corsou y Sin Maarten. Un evaluacion di 
e efectividad di e ley di Reino aki ta planea pa e aña aki y lo 
mester tuma luga ainda. Na e momento aki no tin indicacion 
fiho cu e ley di Reino di Corsou y Sint Maarten berdaderamente 
a conduci na mehoracion di finansas y economia. Si compara 
e desaroyo di Aruba cu di Corsou y Sint Maarten, por nota cu 
di Aruba ta hopi mas grandi. 


Un aspecto cu semper a pone Pais Aruba resalta den region 
ta cu nos mes kier dicta nos desaroyo economico y no kier 
wordo frena den esaki sin mas. Adicionalmente no por perde 
for di bista cu Aruba ya caba tin supervision financiero externo 
independiente den forma di un Laft. Un instrumento cu desde 
2015 a resulta di ta funciona. P'e motibo aki no por a acepta e 
condicionnan poni door di Hulanda, pasobra kier yega na un 
conclusion di e negocacionnan cu ta den e miho interes di e 
pueblo di Aruba. 


“Actualmente, Aruba ta den pleno desaroyo. Segun IMF, 
Aruba ta un di e paisnan cu mas fuerte a wordo afecta pa 
e pandemia, pero ta e pais den Caribe cu ta mustrando un 
desaroyo impresionante. Gobierno ta trahando duro pa crea 
cupo di trabou pa mama y tatanan di famia. Hopi ta esnan cu 
ya a haya trabou, y pa e motibo aki no por acepta condicionnan 
cu lo stroba e desaroyo aki”, Prome Minister Evelyn Wever- 
Croes a expresa. 

Prome Minister Evelyn Wever-Croes: 


ARUBA NUMBER 1 DEN STABILIDAD POLITICO 
DEN CARIBE 


Y number 4 den stabilidad politico den mundo 


7 a 


Caribbean Lifestyle ta un canal cu ta promove paisnan den 
Caribe cu ta destaca como bon luganan cu no solamente 
ta ofrece bishitantenan beachnan bunita pero tambe otro 
aspectonan cu ta haci cu bishitantenan ta considera y scoge 
e islanan aki den Caribe como un bon luga pa bishita y biba. 


Den un publicacion recien, Caribbean Lifestyle a saca 
informacionnan di e 10 islanan den Caribe cu tin mas stabilidad 
politico den e region. E informacionnan aki a wordo tuma for 
di e proyecto Worldwide Governance Indicators (WGI) cu ta 
raporta indicadornan di gobernacion pa mas di 200 pais desde 
1996. Nan ta basa nan mes riba 6 indicador di gobernacion 


na unda cu e di dos indicador ta Stabilidad Político. 
E indicadornan aki ta combina opinionnan di un 
cantidad grandi di encuestanan haci na empresanan, 
ciudadanonan y expertonan riba industria y desaroyo. 
Nan ta basa riba mas di 30 fuente di dato individual 
cu a wordo produci pa varios instituto cu ta haci 
encuesta, grupo di experto, organisacionnan no 
gubernamental, organisacionnan internacional y 
empresanan di sector priva. 


Conclusionnan di WGI ta cu Aruba ta number un 
den stabilidad politico den Caribe y number 4 den 
stabilidad politico na mundo. Esaki sigur pa nos pais, 
ta un noticia hopi positivo y sigur un reconocimento 
na e bon trabounan cu Gabinete Wever-Croes a bin 
ta haciendo desde cu a cuminsa goberna nos pais no 
solamente pa eleva e stabilidad politico sino pa trece 
stabilidad en general despues di e disaster haci den 
e gobernacion anterior. 


“Stabilidad Politico na un pais ta di sumo importancia 
pa e bienestar general di e pais. Gabinete Wever-Croes 
desde 2017 ta maneha nos pais cu responsabilidad y 
determinacion pa haci nos pais un di e mihonan den 
region. Esaki sigur, Gobierno a logra y e investigacion di 
WGI un biaha mas ta demostra cu Aruba ta number un 
y e biaha aki den stabilidad politico. Cada minister di mi 
Gabinete, hunto cu mi, nos lo sigui traha pa nos pais keda 
number un y keda un ehempel pa tur otro pais den region 
di Caribe”, Prome Minister Evelyn Wever-Croes a expresa. 

Decoratiecommissie Aruba 
Comision Condecoracion Real Aruba 


DIA 28 DI JULI PROXIMO ULTIMO DIA PA ENTREGA 
PROPOSICIONNAN PÅ CONDECORACION REAL 2024 


Na e balie di Bestuurskantoor na Oranjestad 


Aruba a conoce e aña aki un grupo grandi di 10 persona cu 
a ricibi un condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa pueblo 
di Aruba cu ultimo dia pa entrega proposicionnan haci pa 
personanan ricibi un condecoracion Real otro aña, na ocasion 
di celebracion di aña di Rey na april 2024 ta dia 28 di juli 
proximo na balie di bestuurskantoor 


Pa un persona por wordo considera pa haya un condecoracion 
Real mester tene cuenta cu e accento ta cai riba prestacionnan 
particular pa y den comunidad. Tin dos categoria: 
- Trabou boluntario, pues trabounan pa cual e persona no a/ta 
ricibi salario 
y pa un periodo di por lo menos 5 aña; 

- Prestacionnan particular cu un persona a haci contra 
pago, pues den su trabou. 

E prestacionnan aki mester ta di un caliber y nivel di e 
halto ey cu nan ta 

surpasa locual normalmente ta wordo spera di su trabou 
y mester tin un balor 

excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedor di un condecoracion Real por entrega un 
proposicion. Pa haci e proposicion aki mester haci uso di dos 
formulario special. 

E formularionan aki ta obtenibel entrante dialuna 8 di mei 
2023 na balie abou na entrada na Bestuurskantoor na Playa, 
na Bestuurskantoor na San Nicolaas, na tur MFA's of cerca e 
miembronan di Comision Condecoracion Real Aruba. Tambe 
por download e formularionan for di e website di gobierno: 
www.gobierno.aw, www.overheid.aw, www.government.aw 


E formularionan di proposicion mester wordo yena completo y 
detayadamente y mester wordo firma dor di e persona(nan) of 
e instancia cu ta haci e proposicion (“voorsteller”). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion Real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega dor di e persona en cuestion. 


Comision Condecoracion RealArubata enfatisa cu otorgamento 
di un condecoracion Real mester keda un sorpresa pa e 
persona concerni. Pa e motibo ey ta di suma importancia pa 
NO informa e persona concerni cu ta bai haci un peticion pe, ni 
envolvi'e den e proceso di prepara un proposicion. Mester haci 
e trabao preparatorio den tur secrecia. Esaki lo evita un 
desapunto den caso cu e condecoracion no ta wordo otorga. 


E entrega di un proposicion pa un condecoracion Real mester 


wordo haci na balie di Bestuurskantoor Oranjestad den un 
envelop cera dirigi na Bureau Minister van Algemene Zaken, 
na atencion di Decoratiecommissie Aruba, Bestuurskantoor, 
L.G. Smith Blvd. 76, Oranjestad, Aruba. 


Proposicionnan pa condecoracionnan Real ta wordo trata na 
Hulanda dor di e organo cu ta carga 

e nomber di “Nederlandse Kapittel voor de Civiele Orden”. Nan 
ta duna e conseho definitivo pa 

cu e condecoracionnan Real y nan ta hopi estricto. Por 
ehempel, den caso cu un persona tin tremendo logronan pa 
comunidad, pero e tin por ehempel boetnan grave, un persona 
asina lamentabelmente 

no ta bin na remarca pa un condecoracion Real durante cierto 
periodo. Por ehempel pa un boet durante 

un aña y dependiendo di e cantidad di boet durante mas aña. 


Semper un peticion mester wordo manda hopi luna adelanta 
pa por keda cla cu tur tramite na Aruba 

y na Hulanda paasinaepersonananporricibinancondecoracion 
na luna di april di e siguiente aña. 

E aña aki e ultimo dia pa entrega un proposicion pa un 
condecoracion Real pa aña 2024 

ta diabierna 28 di juli 2023. 


Por fabor tuma nota cu proposicionnan incompleto y 
proposicionnan cu a drenta despues 

di diabierna 28 di juli 2023 lamentabelmente no por wordo 
trata. 


Aruba tin hopi persona cu ta contribui na nos comunidad 
mediante trabou boluntario y personanan 

cu ta destaca realmente den nan trabou. Ta deseo di Comision 
Condecoracion Real Aruba pa mira hopi 

di nan ricibi un condecoracion Real na 2024, mescos cu e aña 
aki. Ta p'esey un peticion na un y tur pa hasi un esfuerso pa 
esaki bira realidad y pa asina Aruba por honra su hendenan 
balioso. Comision Condecoracion Real Aruba ta spera cu 
pa aña di Rey 2024 tambe comunidad lo reacciona cu hopi 
entusiasmo pa reconoce esnan cu ta haci trabou importante 
pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan 
di Comision Condecoracion Real Aruba: 
sra. F. Perez-Lopez (tel. 583-8425) 
sr. V. Frank (tel. 587-4979) 
sra. N. Anthony (cel. 593-1921) 
sra. I. Nicolaas-Ras (tel. 584-8880) 
sra. R. Garrido (cel. 593-1820) 
sr. D. Figaroa (cel. 741-0100) 
Tambe por aserca e comision via e-mail: 
condeco.arupa@gmail.com 

Amara Maduro 


MINISTER 


MINISTER MADURO A RICIBI E BUKI "E NEGOSHI 


DI KOFFIE NA ARUBA' DEN SU VERSION NA 


IN ROM 


ERO 


Diamars mainta Minister Maduro a ricibi bishita di sr. Benjamin 
Romero pa asina ricibi e version na Ingles di su buki 'E negoshi 
di koffie na Aruba.' Un buki cu ta relata e creatividad di nos 
hendenan cu a haci di Aruba un di e paisnan exportado di koffie 
mas grandi na mundo. Asina mes cu nunca un mata di koffie 
a nace na Aruba, toch ta comerciantenan di Aruba manera sr. 
Lionel Harms y sr. Alex Cybul a sa di desaroya e exportacion 
di koffie Colombiano na un manera exitoso via Aruba pa e 
mercado di Merca y tambe pa Europa. Ta un parti di e historia 
mercantil di Aruba cu ta bale la pena pa sa mas di dje. Pa e 
motibo aki Minister Maduro hunto cu sr. Benjamin lo explora e 
oportunidad pa por haci un exposicion en conexion cu e Dia 
Internacional di Koffie dia 1 di oktober. 


Minister Maduro ta gradici sr. Benjamin pa su bunita trabou pa 
relata y conserva e parti aki di e historia mercantil di nos Pais. 


5 È 

CONDECORACION REAL 
ARUBA 0 


Por haci proposicion door 
di yena dos formulario. 


E formularionan aki ta obtenibel durante 
oranan di oficina na balie di Bestuurskantoor na 
O'stad y San Nicolas y tur MFA. 

Tambe por download e formularionan for di e 
website di gobierno: 


PA MAS INFORMACION POR YAMA OF MANDA E-MAIL: 


Sra. F. Perez-Lopez tel: 593-8425 | Sra. I. Nicolaas-Ras tel: 592-2232 | condeco.aruba@gmail.com 

ARUBA TA CONTA CU UN HOSPITAL ACREDITA 
DEN FUL REGION DI CARIBE HULANDES 


Il of Hope 


Diabierna ultimo, Minister Endy Croes a acudi na Instituto 
Medico San Nicolas (ImSan) riba invitacion special di dr. Joel 
Rajnherc pa celebra e echo cu ImSan ta e prome hospital 
cu a ricibi e “Gold Seal of approval accreditation di Joint 
Commission International (JCI)” den ful e region di Caribe 
Hulandes. ImSan a wordo acredita y reconoci pa su calidad di 
cuido di calidad, pero tambe pa e siguridad cu ta brinda na tur 
pashent y empleado. 


Durante e ceremonia historico aki dr. Joel Rajnherc y Minister 
Dangui Oduber a hiba palabra. Un atardi hopi emocional cu a 
dedica na e motor tras di e proyecto aki, dr. Joel Rajnherc. A 
dedica un “Hall of Hope” na dr. Rajnherc. Minister Endy Croes 
ta gradici dr. Rajnherc di curason pa su liderazgo y pensamento 
visionario. Alabes, mandatario di Enseñansa ta gradici y felicita 


en 


ekipo di Tenda staf y personal cu nan excelente trabou pa 
por a logra esaki. Palabranan di pabien na colega Minister 


Dangui Oduber y Gabinete Wever — Croes Il. Pabien San 


Nicolas! Pabien Aruba! 

Minister Endy Croes: 


PRONTO INTERNATIONAL RACEWAY PARK 
PALO MARGA LO POR TIN UN PISTA NOBO 
Y CERTIFICA PA E PROXIMO 15 ANANAN PA 


CAREDA INTERNACIONAL 


Diahuebs ultimo, durante Conferencia di Prensa di Gobierno 
di Aruba, Minister Endy Croes a duna e primicia cu diabierna, 
21 di juli 2023 tin un reunion hopi interesante, unda ta trata e 
“recap” di e pista di Palo Marga. Pa mas di 15 aña e pista di 
Palo Marga no a haya ningun atencion bou di e gobiernonan 
anterior. 


Den luna di october di aña pasa, a ricibi bishita di Sr. Kurt 
Johnson di Total Venue Concepts, un profesional den e 
preparacion di pista di “drag racing” na Merca, pa evalua kico 
tur mester haci pa e pista di Palo Marga wordo certifica. Sr. 
Johnson den su carera a atende cu hopi pista di drag race 
rond mundo y tin conocemento y experticio amplio pa evalua, 
midi, bora, analisa pista y duna un rapport final. Minister Endy 
Croes a indica cu el a ricibi e rapport caba, pues ta trahando 
duro pa pronto Palo Marga por tin un pista nobo y certifica pa 
e proximo 15 añanan pa careda internacional. 


A presenta un rapport cu diferente opcion pa evalua cual 
opcion ta realisabel. Tambe tabata tin varios reunion previo 
cu Arubaanse Wegenbouw Maatschappij, kende finalmente a 
presenta tres (3) oferta na DOW basa riba e rapport di Sr. Kurt 
Johnson. E ofertanan ta basa riba un asfalt hopi special, esta 


A 


“race quality asphalt’, cual ta un mix special proponi pa Sr. Kurt 
Johnson. 

Mandatrio di Deporte a priminti cu den afia 2024 lo “recap” 
e pista y ta haciendo su maximo esfuerso pa haci esaki un 
realidad. Tambe, Minister Endy Croes a haci un peticion pa un 
plan di mantencion pa e pista di Palo Marga, pa asina hunto 
nos manten’e den bon condicion. 


Fuera di esaki, a sefiala cu dia 1 di juli a cende e luznan di 
International Raceway Park Palo Marga. Gobierno di Aruba 
a inverti den 26 poste di luz LED. Tambe, a construi un baki 
di santo na e final di pista, cual ta pa den caso cu break di 
auto faya. Esaki ta sumamente importante pa evita cualkier 
desgracia. 


“Ta nos compromiso pa contribui den e desaroyo di deporte, 
Gobierno di Aruba ta invertiendo den deporte pa bienestar di 
tur deportista”, Minister Endy Croes a expresa Minister Endy 
Croes ta hopi contento cu e proceso ta canando, unda tur 
oferta awo ta riba mesa y posiblemente den luna di augustus 
Minister Endy Croes hunto cu e expertonan lo tuma e miho 
desicion tocante “recap” di e pista pa asina e trabounan cu 
gran probabilidad por inicia den e prome kwartaal di afia 2024. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


een 


ANA DI UNION Y POSITIVISMO! 


2023 


